Cuneiform Tablet CCT 4 9a (BM 115110)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ḫu-bur qí-bi-ma um-ma pu-šu-ke-en₆-ma ta-áš-pu-ra-am um-ma a-ta-ma ša i-ku-nim šé-li a-wi-lúm a-na šál-ša-tí-šu lá kà-ší-id KÙ.KI lu a-ta lu É a-bi-kà ma-lá ad-ma-tù-nu-ni BI-ŠA-AM-ma ṭup-pá-kà lá-aṣ-ba-at-ma ma-lá a-le-e-ú lá-al-qé a-šu-mì AN.NA bi₄-il₅-tim ù 4 TÚG KÙ.BABBAR-áp-šu aṣ-ba-at-ma nu-šé-ší-ib-ma a-na 1 GÚ 3 ma-na AN.NA 7 GÍN.TA 9 ma-na KÙ.BI ša 4 TÚG.ḪI.A 15 GÍN.TA 1 ma-na ŠU.NÍGIN 10 ma-na KÙ.BABBAR ŠÀ.BA 8 ma-na al-qé 2 ma-na i-na tù-a-ri-šu iš-tù za-al-pá i-ša-qá-lam i-na 5 ma-na KÙ.BABBAR <gap> ma-na KÙ.BABBAR a ša ki-ma lá-li-im ú-ta-e-er ta-áš-pu-ra-am um-ma a-ta-ma ša 1 ma-na KÙ.KI a-na en-na-a-šùr e-bi-ik a-ṣé-er 1 ma-na-im ša a-ma-kam ta-dí-nu-šu-ni ù 0.66666 ma-na 5 GÍN KÙ.BABBAR ù 5 ma-na-e AN.NA ša li-bi-šu 1.66666 ma-na KÙ.BABBAR i-na ša lá-li-im ša al-qé-ú ù 0.33333 ma-na KÙ.BABBAR i-na KÙ.BABBAR-pì-kà ú-ra-dí-ma 2 ma-na KÙ.BABBAR a-dí-šum-ma 4 ma-na LÁ 15 GÍN KÙ.BABBAR ša 1 ma-na KÙ.KI ú-pì-iq-šum ší-tí KÙ.BABBAR-pì-kà 6 ma-na KÙ.BABBAR dan-a-šùr na-áš-a-kum a-šu-mì i-ku-nim té-er-ta-kà iš-tí a-li-ki-im pá-nim-ma li-li-kà-ma ma-lá ú-šé-lu-ú i šé-pì-a